Donald Trump salută decizia Curţii Supreme ce revocă excluderea sa de pe buletinele de vot în statul Colorado, informează Rador Radio România.
Donald Trump a salutat decizia Curţii Supreme a Statelor Unite, conform căreia statele americane individuale nu pot interzice candidatura unor persoane la preşedinţie. Instanţa supremă a revocat o decizie a Curţii din Colorado privind excluderea lui Donald Trump de pe buletinele de vot, argumentând că acesta a instigat insurecţia de la Capitoliu, din 2021.
Cei nouă judecători ai Curţii Supreme au afirmat că, potrivit Constituţiei, statele nu au nicio putere de a implementa secţiunea a treia referitoare la funcţiile federale, iar acest prerogativ poate fi exercitat doar de Congres.